Diari Oficial de la Generalitat Valenciana


Sumari del DOGV 7917, del 15-11-2016 (2016/9054)

RESOLUCIÓ de 14 de novembre 2016, del conseller d'Educació, Investigació, Cultura i Esport, per la qual s'amplia el termini de justificació de les subvencions per al foment i suport d'activitats culturals i artístiques, en el marc de la Resolució de 6 de setembre de 2016, de la Conselleria d'Educació, Investigació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7917

Data del DOGV
:   15-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9054


Data del document
:   14-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 14 de novembre 2016, del conseller d'Educació, Investigació, Cultura i Esport, per la qual s'amplia el termini de justificació de les subvencions per al foment i suport d'activitats culturals i artístiques, en el marc de la Resolució de 6 de setembre de 2016, de la Conselleria d'Educació, Investigació, Cultura i Esport. [2016/9054]  
La Llei 11/2015, de 20 de desembre, de Pressupostos de la Generalitat per a l'exercici 2016, estableix una línia específica i genèrica d'ajudes per a la promoció de les arts i la cultura.  
Les bases reguladores per a la concessió d'aquestes subvencions per al foment i suport d'activitats culturals i artístiques s'aproven per l'Ordre 35/2016, de 21 de juliol, de la Conselleria d'Educació, Investigació, Cultura i Esport (DOCV 7837, 26.07.2016).  
Per la Resolució de 6 de setembre de 2016, de la Conselleria d'Educació, Investigació, Cultura i Esport, es convoquen aquestes ajudes (DOCV 7869, 09.09.2016).  
En l'apartat tretze d'aquesta convocatòria s'estableix que els adjudicataris estaran obligats a justificar la realització de la totalitat de les activitats que han sigut objecte de subvenció, així com a acreditar les despeses produïdes, i que hauran de presentar un compte justificatiu amb anterioritat al 15 de novembre de 2016.  
Atés l'estat de tramitació d'aquestes ajudes, encara no s'ha procedit a publicar la resolució d'adjudicació, i a fi que les entitats que resulten beneficiàries en la resolució de concessió de les subvencions disposen del termini suficient per a poder presentar la justificació objecte de la subvenció dins del termini i en la forma corresponent davant de la Direcció General de Cultura i Patrimoni, és necessari ampliar el termini de justificació a una data posterior a la indicada en la resolució de la convocatòria.  
L'article 32 de la Llei 39/2015, d'1 d'octubre, del Procediment Administratiu Comú de les Administracions Públiques, preveu la possibilitat d'ampliació dels terminis establits, si les circumstàncies ho aconsellen i amb això no es perjudiquen drets de tercers. El mateix article estableix la comunicació als interessats de l'ampliació.  
  
Vistos els articles 29 i 32 de l'esmentada Llei 39/2015, i fent ús de les facultats que em confereix l'article 28 de la Llei 5/1983, de 30 de desembre, del Consell, i el Decret 103/2015, de 7 de juliol, pel qual s'estableix l'estructura orgànica bàsica de la Presidència i de les conselleries de la Generalitat, i a proposta de l'òrgan instructor de l'expedient, resolc:  
  
Primer  
Ampliar el termini de justificació de les subvencions establit en l'apartat tretze de la Resolució de 6 de setembre de 2016, de la Conselleria d'Educació, Investigació, Cultura i Esport, per la qual es convoca un concurs públic per a la concessió de subvencions per a la realització d'activitats i projectes culturals i artístics, establint com a termini màxim per a la presentació de la documentació justificativa de les subvencions concedides el dia 15 de desembre de 2016.  
  
Segon  
Publicar la present resolució d'ampliació de termini de justificació en el Diari Oficial de la Generalitat Valenciana, als efectes previstos en l'article 32.1 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Tercer  
Contra la present resolució no es pot interposar cap recurs, d'acord amb el que estableix l'article 32.3 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
  
València, 14 de novembre de 2016.- El conseller d'Educació, Investigació, Cultura i Esport: Vicent Marzà Ibáñez.